61.

На основу члана 41. Закона о изменама и допунама Закона о локалној самоуправи (''Сл. гласник РС'', бр. 47/18) и члана 33. и 114. Статута општине Ћићевац (''Сл. лист општине Ћићевац'', бр. 17/13- пречишћен текст, 22/13 и 10/15), на предлог Општинског већа, Скупштина општине Ћићевац на 32. седници одржаној 17.8.2018. године, донела је

ОДЛУКУ

О ПРИСТУПАЊУ ДОНОШЕЊА СТАТУТА ОПШТИНЕ ЋИЋЕВАЦ

Члан 1.

 Скупштина општине Ћићевац (у даљем тексту: Скупштина) прихвата предлог Општинског већа за доношење Статута општине Ћићевац (у даљем тексту: Статут) и овом одлуком прописује начин и поступак доношења Статута.

Члан 2.

 Доношење Статута врши се ради усклађивања са Законом о изменама и допунама Закона о локалној самоуправи (''Сл. гласник РС'', бр. 47/18).

Члан 3.

 Нацрт Статута израдиће Комисија за израду Нацрта Статута.

 За чланове Комисије за израду Нацрта Статута, именују се:

1. Звездан Бабић, дипл. правник, за председника;
2. Марина Лукић, дипл. правник, за члана;
3. Душан Ивковић, дипл. правник, за члана;
4. Драгана Јеремић, дипл. правник, за члана и
5. Весна Пантић, правник, за члана.

Накнада за присуство и рад члановима Комисије, по одржаној седници, 2.500,00 динара.

Члан 4.

 Задатак Комисије је да изради и утврди Нацрт Статута, у складу са Законом о изменама и допунама Закона о локалној самоуправи, организује јавну расправу у складу са чланом 94. Статута општине Ћићевац (''Сл. лист општине Ћићевац'', бр. 17/13- пречишћен текст, 22/13 и 10/15) и предузима друге радње у складу са законом.

Члан 5.

 Израђени Нацрт Статута доставиће се месним заједницама, јавним предузећима, установама и другим заинтересованим органима и организацијама са одређеним роком за доставу њихових мишљења и сугестија и објавиће се на сајту општине Ћићевац.

Члан 6.

 По завршеној јавној расправи, након прикупљања и сређивања достављених мишљења и предлога, Комисија ће утврдити Нацрт Статута и исти доставити Општинском већу ради утврђивања предлога.

 Општинско веће, након утврђивања, доставља Предлог Статута Скупштини општине.

 Скупштина општине ће доставити Предлог Статута министарству надлежном за локалну самоуправу, ради прибављања мишљења, у складу са чланом 41. Закона о изменама и допунама Закона о локалној самоуправи.

Члан 7.

 Одлука ступа на снагу осмог дана од дана објављивања у „Сл. листу општине Ћићевац“.

СКУПШТИНА ОПШТИНЕ ЋИЋЕВАЦ

Бр. 110-4/18-02 од 17.8.2018. године

 ПРЕДСЕДНИК

 Славољуб Симић, с.р.

62.

На основу члана 33. Статута општине Ћићевац („Сл. лист општине Ћићевац“, бр. 17/13- пречишћен текст, 22/13 и 10/15), а у вези са Националном стратегијом за борбу против корупције у Републици Србији за период од 2013. године до 2018. године („Сл. гласник РС“, бр. 57/2013), Скупштина општине Ћићевац на 32. седници одржаној 17.8.2018. године, донела је

ОДЛУКУ

О ДОНОШЕЊУ ЛОКАЛНОГ АНТИКОРУПЦИЈСКОГ ПЛАНА ОПШТИНЕ ЋИЋЕВАЦ

ЗА ПЕРИОД 2018 – 2020. ГОДИНЕ

Члан 1.

Доноси се Локални антикорупцијски план општине Ћићевац за период 2018 – 2020. године.

Члан 2.

Локални антикорупцијски план општине Ћићевац за период 2018 – 2020. године саставни је део ове одлуке.

Члан 3.

Ова одлука ступа на снагу осмог дана од дана објављивања у „Сл. листу општине Ћићевац“.

СКУПШТИНА ОПШТИНЕ ЋИЋЕВАЦ

Бр. 021-13/17-02 од 17.8.2018. године

 ПРЕДСЕДНИК

 Славољуб Симић, с.р.

63.

На основу члана 18. став 6, члана 22. и 27. став 10. Закона о јавној својини („Сл. гласник РС“, бр. 72/2011, 88/2013, 105/2014, 104/2016-др. закон, 108/2016 и 113/2017), и члана 33. став 1. тачка 22 Статута општине Ћићевац („Сл. лист општине Ћићевац“, бр. 17/13-пречишћен текст, 22/13 и 10/15), на предлог Општинског већа општине Ћићевац, Скупштина општине Ћићевац на 32. седници одржаној 17.8.2018. године, донела је

ОДЛУКУ

 О ПРЕНОСУ ПРАВА КОРИШЋЕЊА НЕПОКРЕТНОСТИ У ЈАВНОЈ СВОЈИНИ

ПРЕДШКОЛСКОЈ УСТАНОВИ „ЧАРОЛИЈА“ ЋИЋЕВАЦ

Члан 1.

ПРЕНОСИ СЕ ПРАВО КОРИШЋЕЊА Предшколској установи „Чаролија“ Ћићевац, Ул. Доситеја Обрадовића бр. 3, ПИБ 101510485, МБ 7291825, на непокретности у јавној својини општине Ћићевац, уписанoj у: ЛН број 273 КО Ћићевац - град, зграда у функцији осталог образовања –Дечији вртић, број 1, површине у габариту 224м2 (земљиште под зградом 3 ара и 36 м2) и зграда бр. 2, површина земљишта под зградом 2 ара и 71 м2, изграђенe на к. п. бр. 2388 KO Ћићевац - град.

Члан 2.

Право коришћења на непокретности из члана 1. ове одлуке преноси се без накнаде, ради обављања делатности Предшколске установе „Чаролија“ Ћићевац, у складу са актом о оснивању ове установе.

Члан 3.

Право коришћења на непокретности у својини општине престаје у случају њеног отуђења из јавне својине општине, на основу одлуке надлежног органа, независно од воље носиоца права коришћења на тој непокретности као и другим случајевима утврђеним законом.

Члан 4.

На основу ове одлуке извршиће се упис права коришћења Предшколској установи „Чаролија“ Ћићевац, на непокретности из члана 1. ове одлуке у јавне књиге о евиденцији непокретности и правима на њима.

Члан 5.

Овлашћује се председник Општине Ћићевац да, у име Општине Ћићевац, закључи Уговор о преносу права коришћења на непокретности ближе описаној у члану 1. ове одлуке.

Члан 6.

Ова одлука ступа на снагу осмог дана од дана објављивања у „Службеном листу општине Ћићевац“.

СКУПШТИНА ОПШТИНЕ ЋИЋЕВАЦ

Бр. 464-19/18-04 од 17.8.2018. године

 ПРЕДСЕДНИК

 Славољуб Симић, с.р.

64.

На основу члана 189. став 1. тачка 1) Закона о основама система образовања и васпитања (''Сл. гласник РС'', бр. 88/17 и 27/18- др. закон), члана 11. став 1. тачка 8) и став 3. Закона о финансијској подршци породици са децом (''Сл. гласник РС'', бр. 113/17 и 50/18), члана 50. Закона о предшколском васпитању и образовању (''Сл. гласник РС'', бр. 18/10 и 101/17) и члана 33. Статута општине Ћићевац (''Сл. лист општине Ћићевац'', бр. 17/13- пречишћен текст, 22/13 и 10/15), Скупштина општине Ћићевац, на 32. седници одржаној 17.8.2018. године, донела је

ОДЛУКУ

О  ФИНАНСИЈСКОЈ ПОДРШЦИ ПОРОДИЦИ СА ДЕЦОМ

НА ТЕРИТОРИЈИ ОПШТИНЕ ЋИЋЕВАЦ

1. ОПШТЕ ОДРЕДБЕ

Члан 1.

           Овом одлуком утврђују се права на финансијску подршку породици са децом на територији општине Ћићевац (у даљем тексту: општина), носиоци права, услови и начин остваривања права, начин обезбеђивања средстава и друга питања од значаја за остваривање ових права.

Члан 2.

 Права утврђена овом одлуком су:

1. право на потпуно регресирање трошкова боравка у Предшколској установи (бесплатан боравак);

2. право на делимично регресирање трошкова боравка деце у Предшколској установи;

3. право на новчану накнаду за свако новорођено дете и новчану накнаду незапосленим породиљама и

4. право на ослобађање плаћања трошкова исхране у ђачкој кухињи.

Члан 3.

Право на регресирање трошкова имају корисници (родитељи, односно други законски заступници деце), чија деца користе услуге Предшколске установе ''Чаролија'' (у даљем тексту: Предшколска установа) и имају пребивалиште или боравиште на територији општине Ћићевац и испуњавају друге услове прописане овом одлуком.

2. ПРАВО НА ПОТПУНО РЕГРЕСИРАЊЕ ТРОШКОВА БОРАВКА ДЕЦЕ

 У ПРЕДШКОЛСКОЈ УСТАНОВИ (БЕСПЛАТАН БОРАВАК)

Члан 4.

Право на потпуно регресирање свих трошкова боравка у Предшколској установи има треће и свако наредно дете из материјално угрожених породица, која су остварила право на дечији додатак.

3. ПРАВО НА ДЕЛИМИЧНО РЕГРЕСИРАЊЕ ТРОШКОВА БОРАВКА ДЕЦЕ

 У ПРЕДШКОЛСКОЈ УСТАНОВИ

Члан 5.

Право на делимично регресирање трошкова боравка у Предшколској установи признаје се кориснику:

* за друго дете, када су оба детета из породице уписана у Предшколску установу,
* који самостално врши родитељско право,
* за треће и свако наредно дете из породица које нису материјално угрожене, односно које нису оствариле право на дечији додатак.

Члан 6.

Право на делимично регресирање трошкова боравка детета у Предшколској установи признаје се кориснику, и то:

* за друго дете, умањено за 20% од висине учешћа корисника у цени услуге која се прописује актом Општинског већа,
* за родитеље који самостално врше родитељско право, умањено за 50% од висине учешћа корисника у цени услуге која се прописује актом Општинског већа и
* за треће и свако наредно дете из породица које нису материјално угрожене, односно које нису оствариле право на дечији додатак, умањено за 50% од висине учешћа корисника у цени услуге која се прописује актом Општинског већа.

Члан 7.

 Једнородитељска породица јесте породица у којој један родитељ самостално врши родитељско право, под условом:

1. да је други родитље непознат;
2. да је други родитељ преминуо, а није остварено право на породичну пензију;
3. да је други родитељ постао потпуно и трајно неспособан за рад, а није стекао право на пензију;
4. да је други родитељ преминуо, а остварено је право на породичну пензију;
5. да је други родитељ на издржавању казне затвора дуже од шест месеци;
6. да други родитељ не врши родитељско право по одлуци суда;
7. да други родитељ не доприноси издржавању детета, а извршење обавезе издржавања није било могуће обезбедити постојећим и доступним правним средствима и поступцима.

Не сматра се једнородитељском породицом, породица у којој је родитељ који је самостално вршио родитељско право, по престанку раније брачне, односно ванбрачне заједнице, засновао нову брачну, односно ванбрачну заједницу.

Члан 8.

Статус самохраног родитеља може се доказати:

1. изводом из матичне књиге умрлих или решењем надлежног органа о проглашењу несталог лица умрлим;
2. одлуком надлежног органа о вршењу родитељског права;
3. изводом из матичне књиге рођених за децу;
4. решењем инвалидске комисије или потврдом фонда за пензијско и инвалидско осигурање да није остварио право на пензију;
5. потврдом надлежне казнено поправне установе;
6. другим доказима.

Члан 9.

    Редослед рођења детета у породици, утврђује се према датуму и часу рођења уписаног у матичну књигу рођених на дан подношења захтева, пресудом о разводу брака и решењем надлежног органа старатељства.

 Редослед рођења детета из разведеног брака или ванбрачне заједнице која је престала, утврђује се према родитељу са којим дете живи по одлуци надлежног органа.

           Број деце за које је у току поступак утврђивања породично правног статуса пред неким од надлежних органа одређују се према родитељу са којим живе.

           Чињеница са којим родитељем дете живи, у смислу става 2. и 3. овог члана, утврђује се према налазу Центра за социјални рад.

4. ПОСТУПАК И НАЧИН ОСТВАРИВАЊЕ ПРАВА НА РЕГРЕСИРАЊЕ ТРОШКОВА

 БОРАВКА ДЕЦЕ У ПРЕДШКОЛСКОЈ УСТАНОВИ

Члан 10.

 Захтев за признавање права на накнаду трошкова боравка у Предшколској установи за треће и свако наредно дете из материјално угрожених породица, која су остварила право на дечији додатак, подноси родитељ, односно други законски заступник детета Предшколској установи.

 Уз захтев подносилац захтева прилаже очитану личну карту и оверену фотокопију решења о признатом праву на дечији додатак,

Право на накнаду трошкова у Предшколској установи за треће и свако наредно дете из материјално угрожених породица, која су остварила право на дечији додатак, остварено у складу са овом одлуком, признаје се од дана поднетог захтева до истека рока признатог права на дечији додатак.

Члан 11.

 Захтев за признавање права на накнаду трошкова боравка у Предшколској установи за друго дете када су оба детета из породице уписана у Предшколску установу, подноси родитељ, односно други законски заступник детета Предшколској установи.

 Уз захтев подносилац захтева прилаже:

1. очитану личну карту,
2. за децу изводе из матичне књиге рођених и потврде о пребивалишту.

Право на накнаду трошкова за друго дете када су оба детета из породице уписана у Предшколску установу, може се признати од првог дана наредног месеца после подношења захтева, а по правилу од почетка текуће радне године.

Члан 12.

 Захтев за признавање права на накнаду трошкова боравка у Предшколској установи за децу чији родитељ самостално врши родитељско право, подноси родитељ Предшколској установи.

 Уз захтев се прилажу очитана лична карта, потврда о пребивалишту за дете, као и докази из члана 8. ове одлуке.

Право на накнаду трошкова за дете чији родитељ самостално врши родитељско право, може се признати од првог дана наредног месеца после подношења захтева, а по правилу од почетка текуће радне године.

Члан 13.

 Захтев за признавање права на накнаду трошкова боравка у Предшколској установи за треће и свако наредно дете из породица које нису материјално угрожене, односно које нису оствариле право на дечији додатак, подноси родитељ, односно други законски заступник детета Предшколској установи.

 Уз захтев подносилац захтева прилаже:

1. очитану личну карту,
2. за децу изводе из матичне књиге рођених и
3. за децу потврде о пребивалишту.

Право на накнаду трошкова у Предшколској установи за треће и свако наредно дете из породица које нису материјално угрожене, односно које нису оствариле право на дечији додатак, може се признати од првог дана наредног месеца после подношења захтева, а по правилу од почетка текуће радне године.

Члан 14.

О праву на регресирање трошкова боравка деце у Предшколској установи у првом степену решава Предшколска установа.

    По жалбама на решења из става 1. овог члана решава Општинско веће општине Ћићевац.

Члан 15.

Породицу у смислу ове одлуке чине: супружници и ванбрачни партнери, деца и сродници у правој линији без обзира на степен сродства, као и сродници у побочној линији до другог степена сродства, под условом да живе у заједничком домаћинству.

 Чланом породице у смислу става 1. овог члана, сматра се и дете које не живи у породици, а налази се на школовању- до краја рока прописаног за то школовање, а најкасније до навршене 26. године живота.

 Чланом породице, у смислу става 1. овог члана, сматра се и супружник без обзира где фактички живи.

 Изузетно од става 1. и 3. овог члана, чланом породице не сматра се извршилац насиља у породици, односно његови приходи и имовина не утичу на право жртава насиља у породици да остваре право, ако испуњавају друге услове прописане овом одлуком.

 Чланом породице старатеља сматра се и лице, које се у породици старатеља налази на основу решења органа старатељства.

 Изузетно од става 1. овог члана, приликом утврђивања редоследа рођења деце, у породицу се убрајају и деца која не живе у њој.

Члан 16.

        Заједничко домаћинство у смислу ове одлуке, јесте заједница живљења, привређивања и трошења средстава свих чланова домаћинства.

        Заједничко домаћинство подносилац захтева доказује изјавом о броју чланова домаћинства.

Члан 17.

         Регресирање трошкова полудневног и целодневног боравка деце предшколског узраста обезбеђује се у буџету општине у висини до 80% од економске цене по детету.

Члан 18.

         Општинско веће општине Ћићевац доноси Решење о утврђивању економске цене програма васпитања и образовања у Предшколској установи за све облике васпитно-образовног рада, на основу образложеног предлога Управног одбора Предшколске установе.

         Образложени предлог из става 1. овог члана треба да садржи све елементе о формирању економске цене прописане Правилником о мерилима за утврђивање економске цене програма васпитања и образовања у предшколским установама („Сл. гласник РС“, бр. 146/14).

  Одлуку о висини цена услуга у Предшколској установи, у складу са одредбама ове одлуке и Решењем о утврђивању економске цене програма васпитања и образовања у Предшколској установи, доноси Управни одбор Предшколске установе.

Члан 19.

       Обрачун средстава за регресирање трошкова боравка деце, Предшколска установа доставља Општинској управи- Служби за буџет, финансије и јавне набавке, до 10-ог у месецу за претходни месец.

Члан 20.

Обрачун за наплату услуге Предшколске установе по утврђеној цени, врши се у зависности од броја радних дана за које дете није боравило у установи, и то:

1. за дане присуства детета и за дане неоправданог одсуства, услуга Предшколске установе се наплаћује у пуном износу;
2. за дане оправданог одсуства у износу од 50% дневне цене, односно режијски трошкови.

Оправдано одсуство из става 1. тачка 2. сматра се оно одсуство, по чијем ће престанку родитељ, односно други законски заступник детета, благовремено доставити потврду релевантне институције о разлозима и данима одсуства детета.

Члан 21.

Корисник услуга не плаћа услуге у месецу у коме дете користи годишњи одмор у трајању од једног месеца.

Годишњи одмор се може користити у једном, а највише у два дела.

Члан 22.

Корисници права на регресирање трошкова боравка деце у обавези су да у складу са Јавним позивом Предшколске установе, у остављеном року, обнове признато право на регресирање трошкова боравка, о чему се доноси ново решење.

Члан 23.

          Корисник права дужан је да пријави сваку промену која је од утицаја на остваривање права на регресирање трошкова, најкасније у року од 15 дана од дана настале промене.

  Корисник права из ове одлуке који оствари право на основу неистинитих или нетачних података или непријављивањем промена које утичу на губитак или обим права, дужан је да накнади штету, у складу са законом.

5. ПРАВО НА НОВЧАНУ НАКНАДУ ЗА СВАКО НОВОРОЂЕНО ДЕТЕ И НОВЧАНУ

 НАКНАДУ НЕЗАПОСЛЕНИМ ПОРОДИЉАМА

Члан 24.

Новчану накнаду у износу од 10.000,00 динара остварују родитељи, који имају пребивалиште на територији општине Ћићевац у моменту рођења детета, за свако новорођено дете са територије општине Ћићевац, које је рођено од 01. јануара текуће године.

 Новчану накнаду остварују родитељи подношењем захтева Центру за социјални рад, уз приложени извод из МКР за дете и фотокопије личне карте/потврде о пребивалишту, за подносиоца захтева.

Новчану накнаду у износу од 10.000,00 динара месечно остварују све породиље које имају пребивалиште на територији општине Ћићевац, које нису у радном односу, до навршене године дана детета.

 Новчану накнаду остварују породиље подношењем захтева Центру за социјални рад, уз приложени извод из МКР за дете, фотокопију личне карте/потврду о пребивалишту за подносиоца захтева и уверење Националне службе за запошљавање о незапослености.

Право на финансијску помоћ може да оствари и отац новорођенчета у случају да мајка није жива, ако је напустила дете или ако је из оправданих разлога спречена да непосредно брине о детету. Када отац детета остварује право на финансијску помоћ, поред доказа из претходног става овог члана, подноси и један од следећих доказа: извод из МКУ за мајку породиљу, уверење Центра за социјални рад да је мајка напустила дете, решење да је мајка лишена родитељског права или потврду надлежне установе о почетку и трајању издржавања казне затвора за мајку.

Члан 25.

Средства за финансирање права из претходног члана обезбеђују се у буџету општине Ћићевац и наменски се преносе Центру за социјални рад.

О жалбама на решења Центра за социјални рад, одлучује Општинско веће, у року од 30 дана.

Жалба не одлаже извршење решења.

6. ПРАВО НА ОСЛОБАЂАЊЕ ПЛАЋАЊА ТРОШКОВА ИСХРАНЕ У ЂАЧКОЈ

 КУХИЊИ

Члан 26.

Право на ослобађање плаћања трошкова исхране у ђачкој кухињи признаје се ученицима основних школа из материјално угрожених породица.

Корисници овог права могу бити деца:

- са инвалидитетом и

- из породица које остварују право на новчану социјалну помоћ.

Сагласност на предлог основних школа о корисницима овог права даје Општинско веће.

7. ПРЕЛАЗНЕ И ЗАВРШНЕ ОДРЕДБЕ

Члан 27.

Поступак за остваривање права из ове одлуке води се по одредбама Закона о општем управном поступку.

Члан 28.

 Ступањем на снагу ове одлуке престаје да важи Одлука о друштвеној бризи о деци (''Сл. лист општине Ћићевац'', бр. 12/12).

Члан 29.

          Ова одлука ступа на снагу осмог дана од дана објављивања у „Сл. листу општине Ћићевац“, а примењиваће се од 1.9.2018. године, изузев одредаба члана 24, 25. и 26. ове одлуке које почињу да се примењују почев од 1.1.2019. године.

СКУПШТИНА ОПШТИНЕ  ЋИЋЕВАЦ

Бр. 560-17/18-03 од 17.8.2018. године

 ПРЕДСЕДНИК

 Славољуб Симић, с.р.

65.

 На основу члана 32. став 1. тачка 6 Закона о локалној самоуправи ("Сл. гласник РС", бр. 129/07, 83/14-др. закон, 101/16- др. закон и 47/18), члана 9. и 110. Закона о социјалној заштити (''Сл. гласник РС'', бр. 24/11) и члана 33. став 1. тачка 6 Статута општине Ћићевац ("Сл. лист општине Ћићевац", бр. 17/13- пречишћен текст, 22/13 и 10/15), Скупштина општине Ћићевац, на 32. седници одржаној 17.8.2018.године донела је

ОДЛУКУ

O ИЗМЕНИ ОДЛУКЕ О СОЦИЈАЛНОЈ ЗАШТИТИ ОПШТИНЕ ЋИЋЕВАЦ

Члан 1.

У Одлуци о социјалној заштити општине Ћићевац (''Сл. лист општине Ћићевац'', бр. 17/17 и 22/17), у члану 3. став 2. тачка 3. ''брише се''.

Члан 2.

Члан 7. мења се и гласи:

''Члан 7.

Новчана накнада за добровољно радно ангажовање у локалној заједници припада лицима, која се налазе у стању социјалне потребе''.

Члан 3.

 Поднаслов изнад члана 11. који гласи: ''3. Право на новчану накнаду за свако новорођено дете и новчану накнаду породиљама'' и члан 11. бришу се.

Члан 4.

 У члану 15. став 1. алинеја 2 брише се.

Члан 5.

 Члан 17. брише се.

Члан 6.

 Започети поступци за остваривање права на једнократну помоћ, окончаће се по одредбама одлуке које су повољније за странку.

Члан 7.

Ова одлука ступа на снагу осмог дана од дана објављивања у "Сл. листу општине Ћићевац", а примењиваће се почев од 1.1.2019. године, осим одредби члана 2. и члана 6. ове одлуке, које ће се примењивати од дана ступања на снагу.

СКУПШТИНА ОПШТИНЕ ЋИЋЕВАЦ

Бр. 553- 172/18- 02 од 17.8.2018. године

 ПРЕДСЕДНИК

 Славољуб Симић, с.р.

66.

На основу члана 60. Закона о пољопривредном земљишту (“СЛ. гласник РС“, бр. 62/06, 65/08-др. закон, 41/09, 112/2015 и 80/2017), члана 33. Статута општине Ћићевац („Сл. лист општине Ћићевац“, бр. 17/13- пречишћен текст, 22/13 и 10/15), а уз сагласност Министарства пољопривреде, шумарства и водопривреде бр. 320-11-4951/2018-14 од 20.7.2018. године, Скупштина општине Ћићевац на 32. седници одржаној 17.8.2018. године, донела је

ОДЛУКУ

О УСВАЈАЊУ ГОДИШЊЕГ ПРОГРАМА ЗАШТИТЕ, УРЕЂЕЊА И КОРИШЋЕЊА

ПОЉОПРИВРЕДНОГ ЗЕМЉИШТА ЗА 2018. ГОДИНУ НА ТЕРИТОРИЈИ ОПШТИНЕ ЋИЋЕВАЦ

Члан 1.

Усваја се Годишњи програм заштите, уређења и коришћења пољопривредног земљишта за 2018. годину на територији општине Ћићевац.

Члан 2.

Годишњи програм заштите, уређења и коришћења пољопривредног земљишта за 2018. годину на територији општине Ћићевац саставни је део ове одлуке.

Члан 3.

Ова одлука ступа на снагу осмог дана од дана објављивања у „Сл. листу општине Ћићевац“.

СКУПШТИНА ОПШТИНЕ ЋИЋЕВАЦ

Бр. 320-45/17-01 од 17.8.2018. године

 ПРЕДСЕДНИК

 Славољуб Симић, с.р.

67.

На основу члана 30. став 5. Закона о предшколском васпитању и образовању („Сл. гласник РС“, бр. 18/2010 и 113/2017) и члана 33. Статута општине Ћићевац („Сл. лист општине Ћићевац“, бр. 17/13-пречишћен текст, 22/13 и 10/15), Скупштина општине Ћићевац, на 32. седници одржаној 17.8.2018. године, донела је

РЕШЕЊЕ

о утврђивању већег броја деце од броја који се уписује у васпитну групу

1. Утврђује се 20% већи број деце од броја који се уписује у васпитне групе у Предшколској установи „Чаролија“ Ћићевац, у радној 2018/19. години, и то за следеће васпитне групе:
* јасленa групa (узраста од 18 месеци до 3 године)
* млађa васпитнa групa (узраста од 3 до 4 године)
* средњa васпитнa групa (узраста од 4 до 5,5 година)
* старијa васпитнa групa (узраста од 4,5 до 5 година)
* мешовитa васпитнa групa (узраста од 3 до 5,5 година).
1. Решење доставити: Предшколској установи „Чаролија“ Ћићевац и архиви.
2. Решење објавити у „Сл. листу општине Ћићевац“.

# СКУПШТИНА ОПШТИНЕ ЋИЋЕВАЦ

Бр. 60-1/18-02 од 17.8.2018. године

 ПРЕДСЕДНИК

 Славољуб Симић, с.р.

68.

На основу члана 46. став 1. Закона о јавним предузећима („Сл. гласник РС“, бр. 15/16), члана 32. став 1. тачка 9 Закона о локалној самоуправи („Сл. гласник РС“, бр. 129/07, 83/14-др. закон, 101/2016-др. закон и 47/2018) и члана 33. став 1. тачка 9 Статута општине Ћићевац („Сл. лист општине Ћићевац“, бр. 17/13-пречишћен текст, 22/13 и 10/15), Скупштина општине Ћићевац, на 32. седници одржаној 17.8.2018. године, донела је

РЕШЕЊЕ

О ПРЕСТАНКУ МАНДАТА В.Д. ДИРЕКТОРА ЈКСП „РАЗВИТАК“ ЋИЋЕВАЦ

1. Радету Марковићу, в.д. директора ЈКСП „Развитак“ Ћићевац констатује се престанак мандата, због истека периода на који је именован.
2. Решење објавити у „Сл. листу општине Ћићевац“.

СКУПШТИНА ОПШТИНЕ ЋИЋЕВАЦ

Бр. 023-40/18-02 од 17.8.2018. године

 ПРЕДСЕДНИК

 Славољуб Симић, с.р.

69.

На основу члана 32. став 1. тачка 9 Закона о локалној самоуправи (''Сл. гласник РС'', бр. 129/07, 83/14 – др. закон, 101/2016 – др. закон и 47/2018), члана 24. став 3. Закона о јавним предузећима (''Сл. гласник РС'', 15/16 ) и члана 33. став 1. тачка 9) Статута општине Ћићевац (''Сл. лист општине Ћићевац'', бр. 17/13 – пречишћени текст, 22/13 и 10/15), Скупштина општине Ћићевац на 32. седници одржаној 17.8.2018. године, донела је

РЕШЕЊЕ

О ИМЕНОВАЊУ ДИРЕКТОРА ЈКСП „РАЗВИТАК“ ЋИЋЕВАЦ

1. Именује се Вељко Миљковић, дипл. инжењер заштите на раду из Ћићевца, за директора ЈКСП “Развитак“ Ћићевац, на мандатни период од четири године.
2. Именовани директор је дужан да ступи на функцију у року од осам дана од дана објављивања решења о именовању у „Сл. гласнику РС“.
3. Решење са образложењем објавити у „Сл. гласнику РС“, „Сл. листу општине Ћићевац“ и на интернет страници општине Ћићевац.

Образложење

Правни основ за доношење овог решења садржан је у одредбама члана 32. став 1. тачка 9) Закона о локалној самоуправи и члана 33. став 1. тачка 9) Статута општине Ћићевац, којима је прописано да директора јавног предузећа чији је оснивач јединица локалне самоуправе, односно општина Ћићевац, именује Скупштина општине на период од четири године, на основу спроведеног јавног конкурса.

 Скупштина општине Ћићевац је донела Одлуку о спровођењу јавног конкурса за избор директора ЈКСП “Развитак“ Ћићевац, чији је саставни део Оглас о јавном конкурсу. Оглас о јавном конкурсу за именовање директора ЈКСП“Развитак“ Ћићевац објављен је у „Сл. гласнику РС“, бр. 46/2018, дневним новинама које се дистрибуирају на целој територији Републике Србије (Ало) и на званичној интернет презентацији општине Ћићевац.

 Огласом о јавном конкурсу утврђени су услови за избор директора ЈКСП“Развитак“ и докази који се достављају уз пријаву, а у складу са Законом о јавним предузећима.

 У року утврђеним јавним конкурсом поднете су две пријаве, и то:

* Вељко Миљковић из Ћићевца, ул. Карађорћева бр. 126, дипломирао на Факултету заштите на раду у Нишу и
* Раде Марковић из Ћићевца, ул. Карађорђева бр. 319, дипломирао на Економском факултету у Нишу.

Након прегледа пријава и доказа који су приложени уз пријаву, Комисија за спровођење конкурса за избор директора јавних предузећа општине Ћићевац, утврдила је да је пријава Вељка Миљковића из Ћићевца благовремена, разумљива и потпуна. Пријава Радета Марковића је благовремена и разумљива, али уз исту нису приложени сви потребни докази, те је одбачена Закључком у складу са законом и Огласом о јавном конкурсу.

Комисија је саставила Списак кандидата, са једним кандидатом и то: Вељком Миљковићем из Ћићевца, који испуњава услове за учешеће у изборном поступку.

У изборном поступку, дана 03.08.2018. године, комисија је извршила проверу стручне оспособљености, знања и вештина кандидата.

Након спроведеног изборног поступка Комисија је саставила Ранг листу кандидата за именовање директора ЈКСП“Развитак“ Ћићевац: кандидат Вељко Миљковић, дипл. инжењер заштите на раду из Ћићевца, просечна оцена ................ 2,52 (оцене су од 1 до 3).

Записник о спроведеном изборном поступку за именовање директора ЈКСП “Развитак“ Ћићевац и Ранг листу кандидата за именовање директора ЈКСП “Развитак“ Ћићевац, Комисија је доставила Општинској управи општине Ћићевац- Одсеку за скупштинске и послове Општинског већа, сходно члану 41. став 2. Закона о јавним предузећима.

У складу са чланом 41. став 3. Закона о јавним предузећима, надлежни орган припремио је предлог акта о именовању првог кандидата са Ранг листе.

Имајући у виду напред изнето, предлаже се Скупштини општине да донесе решење у наведеном тексту.

Решење о именовању директора коначно је сагласно одредби члана 41. став 4. Закона о јавним предузећима.

УПУТСТВО О ПРАВНОМ СРЕДСТВУ: Ово решење је коначно и против истог се може поднети тужба Вишем суду у Крушевцу, у року од 60 дана од дана пријема овог решења.

СКУПШТИНА ОПШТИНЕ ЋИЋЕВАЦ

Бр. 112- 45/18- 02 од 17.8.2018. године

 ПРЕДСЕДНИК

 Славољуб Симић, с.р.

70.

На основу члана 18. став 1. Закона о јавним службама („Сл. гласник РС“, бр. 42/91, 71/94, 79/2005-др. закон, 81/2005-испр. др. закона, 83/2005-испр. др. закона и 83/2014-др. закон), члана 32. Закона о локалној самоуправи (''Сл. гласник РС'', бр. 129/07, 83/2014-др. закон, 101/2016-др. закон и 47/2018) и члана 33. став 1. тачка 9 Статута општине Ћићевац (''Сл. лист општине Ћићевац'', бр. 17/13 – пречишћен текст, 22/13 и 10/15), Скупштина општине Ћићевац на 32. седници одржаној 17.8.2018. године, донела је

РЕШЕЊЕ

О ПРЕСТАНКУ МАНДАТА ДИРЕКТОРА

„СПОРТСКОГ ЦЕНТРА“ СТАЛАЋ-ГРАД СТАЛАЋ

 1. Марку Марковићу, директору „Спортског центра“ Сталаћ-Град Сталаћ, констатује се престанак мандата директора са даном доношења решења, због подношења оставке.

 2. Решење објавити у ''Сл. листу општине Ћићевац''.

СКУПШТИНА ОПШТИНЕ ЋИЋЕВАЦ

 Бр. 023-36/18-02 од 17.8.2018. године

 ПРЕДСЕДНИК

 Славољуб Симић, с.р.

71.

На основу члана 18. став 1. Закона о јавним службама („Сл. гласник РС“, бр. 42/91, 71/94, 79/2005-др. закон, 81/2005-испр. др. закона, 83/2005-испр. др. закона и 83/2014-др. закон), члана 75. став 1. Закона о запосленима у јавним службама („Сл. гласник РС“, бр. 113/2017), члана 32. Закона о локалној самоуправи (''Сл. гласник РС'', бр. 129/07, 83/2014-др. закон, 101/2016-др. закон и 47/2018) и члана 33. став 1. тачка 9 Статута општине Ћићевац (''Сл. лист општине Ћићевац'', бр. 17/13 – пречишћен текст, 22/13 и 10/15), Скупштина општине Ћићевац на 32. седници одржаној 17.8.2018. године, донела је

РЕШЕЊЕ

О ИМЕНОВАЊУ ВРШИОЦА ДУЖНОСТИ ДИРЕКТОРА

„СПОРТСКОГ ЦЕНТРА“ СТАЛАЋ-ГРАД СТАЛАЋ

1. Раде Марковић, именује се за вршиоца дужности директора „Спортског центра“ Сталаћ-Град Сталаћ, на период до шест месеци.
2. Мандат именованог почиње наредног дана од дана доношења решења.

 3. Решење објавити у ''Сл. листу општине Ћићевац''.

СКУПШТИНА ОПШТИНЕ ЋИЋЕВАЦ

Бр. 112-57/18-02 од 17.8.2018. године

 ПРЕДСЕДНИК

 Славољуб Симић, с.р.

72.

На основу члана 59. став 7. и члана 61. Закона о јавним предузећима („Сл. гласник РС“, бр. 15/2016) и члана 33. Статута општине Ћићевац („Сл. лист општине Ћићевац“, бр. 17/13-пречишћен текст, 22/13 и 10/15), Скупштина општине Ћићевац, на 32. седници одржаној 17.8.2018. године, донела је

РЕШЕЊЕ

1. Даје се сагласност на Програм о другој допуни Програма пословања ЈП „Путеви Ћићевац“ за 2018. годину бр. 230-3/2018, који је донео Надзорни одбор на седници одржаној 27.7.2018. године.
2. Решење објавити у „Сл. листу општине Ћићевац“.

СКУПШТИНА ОПШТИНЕ ЋИЋЕВАЦ

Бр. 023-37/18-02 од 17.8.2018. године

 ПРЕДСЕДНИК

 Славољуб Симић, с.р.

73.

На основу члана 34. и 35. Закона о ванредним ситуацијама („Сл. гласник РС“, број 111/2009, 92/11 и 93/12), члана 20. тачка 19 Закона о локалној самоуправи („Сл. гласник РС“, бр. 129/07, 83/2014-др. закон, 101/2016-др. закон и 47/2018), члана 33. Статута општине Ћићевац (“Сл. лист општине Ћићевац“, бр. 17/13-пречишћен текст, 22/13 и 10/15) а у вези Решења о образовању и постављењу чланова Општинског штаба за ванредне ситуације на територији општине Ћићевац („Сл. лист општине Ћићевац“, бр. 15/2016), Скупштина општине Ћићевац на 32. седници одржаној 17.8.2018. године, усвојила је

ГОДИШЊИ ИЗВЕШТАЈ О РАДУ

ОПШТИНСКОГ ШТАБА ЗА ВАНРЕДНЕ СИТУАЦИЈЕ

ОПШТИНЕ ЋИЋЕВАЦ ЗА 2017. ГОДИНУ

Општински штаб за ванредне ситуације општине Ћићевац (у даљем тексту: Општински штаб) у току 2017. године одржао је 2 редовне и 3 ванредне седнице Општинског штаба, на којима је донео више закључака.

Прва редовна седница Општинског штаба одржана је 7.3.2017. године и на њој је прихваћен Предлог извештаја о раду за 2016. годину и упућен на усвајање надлежном органу. Прихваћен је План рада за 2017. и упућен на усвајање надлежном органу локалне самоуправе. Донет је Закључак о утврђивању Предлога одлуке о одређивању оспособљених правних лица од посебног значаја за заштиту и спасавање на територији општине Ћићевац. Предлог одлуке је упућен надлежном органу локалне самоуправе на усвајање.

Друга редовна седница Општинског штаба одржана је 13.11.2017. године. Разматрана је припремљеност субјеката за наступајући зимски период и извршена попуна јединице цивилне заштите опште намене. Донета су 2 закључка.

Прва ванредна седница Општинског штаба одржана је 18.4.2017. године и донета су 4 закључка.

 На овој седници разматрано је предузимање превентивних и оперативних мера на основу примљеног упозорења о предстојећим прогнозираним већим падавинама.

 Друга ванредна седница Општинског штаба одржана је 25.8.2017. године, на којој је разматран Предлог одлуке о функционисању цивилне заштите на територији ЛС, а на основу службене белешке о пруженој стручној помоћи на усаглашавању нормативних докумената Одељења за ВС Крушевац. Донет је један закључак.

 Трећа ванредна седница Општинског штаба одржана је 24.10.2017. године. Разматрано је отклањање последица веће количине падавина по упозорењу примљеном од стране Сектора за ванредне ситуације. Донета су 2 закључка.

 Резиме: У 2017. години одржане су 2 редовне седнице Општинског штаба и том приликом донето је 5 закључака као и 3 ванредне седнице на којима је донето укупно 7 закључака.

СКУПШТИНА ОПШТИНЕ ЋИЋЕВАЦ

Бр. 217-17/18-06 од 17.8.2018. године

 ПРЕДСЕДНИК

 Славољуб Симић, с.р.

74.

На основу члана 34. и 35. Закона о ванредним ситуацијама („Сл. гласник РС“, број 111/2009, 92/11 и 93/12), члана 20. тачка 19 Закона о локалној самоуправи („Сл. гласник РС“, бр. 129/07, 83/2014-др. закон, 101/2016-др. закон и 47/2018), члана 14. Уредбе о саставу и начину рада штабова за ванредне ситуације („Сл. гласник РС“, бр. 98/2010), члана 33. Статута општине Ћићевац (“Сл. лист општине Ћићевац“, бр. 17/13-пречишћен текст, 22/13 и 10/15) а у вези Решења о образовању и постављењу чланова Општинског штаба за ванредне ситуације на територији општине Ћићевац („Сл. лист општине Ћићевац“, бр. 15/2016), Скупштина општине Ћићевац на 32. седници одржаној 17.8.2018. године, усвојила је

ГОДИШЊИ ПЛАН РАДА

ОПШТИНСКОГ ШТАБА ЗА ВАНРЕДНЕ СИТУАЦИЈЕ

ОПШТИНЕ ЋИЋЕВАЦ ЗА 2018. ГОДИНУ

 УВОДНЕ НАПОМЕНЕ:

 Имајући у виду да је Општински штаб за ванредне ситуације општине Ћићевац, образован у складу са Законом о ванредним ситуацијама (у даљем тексту: Закон) и Уредбом о саставу и начину рада штабова за ванредне ситуације (у даљем тексту: Уредба), где је утврђена обавеза да Општински штаб, у оквиру своје надлежности, израђује предлог Годишњег плана рада а који усваја Скупштина општине Ћићевац, овај план обухвата:

I - тежишне задатке Општинског штаба за ванредне ситуације, где су утврђене непосредне изворне надлежности Штаба, које су прописане Законом, Уредбом, Одлуком о организацији и функционисању цивилне заштите на територији општине Ћићевац („Сл. лист општине Ћићевац бр. 14/17) и другим прописима и

II - задатке, који су Законом прописани или наложени од стране виших органа и задатке детаљније разрађене, а из надлежности су локалне самоуправе, где Општински штаб учествује као координатор, предлагач и иницијатор и др.

 Годишњим планом рада обухваћен је период јануар-децембар 2018. године и у основи се заснива на постојећим законским и подзаконским прописима.

 Поред задатака дефинисаних у позитивним прописима, Општински штаб за ванредне ситуације поступаће и у складу са упутствима и наредбама Републичког и Окружног штаба за ванредне ситуације, и задацима које у току 2018. године наложи Сектор за ванредне ситуације у Крушевцу, а који нису саставни део овог плана.

 I

ТЕЖИШНИ ЗАДАЦИ

ОПШТИНСКОГ ШТАБА ЗА ВАНРЕДНЕ СИТУАЦИЈЕ

 ОПШТИНЕ ЋИЋЕВАЦ У 2018. ГОДИНИ

1. Задаци који су прописани позитивним прописима и где су утврђене непосредне изворне надлежности Штаба су:

* Разматрање организације, опремања и обучавања јединица цивилне заштите опште намене и оспособљених правних лица за заштиту и спасавање,
* Ангажовање оспособљених правних лица од значаја за заштиту и спасавање на територији општине, ако за тим постоји потреба,
* Измене и допуне Закључака о образовању помоћних стручно-оперативних тимова за специфичне задатке заштите и спасавања и
* подношење Скупштини општине Ћићевац на усвајање Предлога годишњег плана рада и Годишњег извештаја о раду.

 Рок: у току календарске године

2. Задаци где Општински штаб учествује као координатор, предлагач и иницијатор су:

* Доношење Закључка о изради новог Предлога процене угрожености, као и Предлога израде плана заштите и спасавања, разматрање и давање мишљењa на Предлог процене угрожености и Предлог плана заштите и спасавања у ванредним ситуацијама,
* Руковођење и координисање радом субјеката система заштите и спасавања и снага заштите и спасавања у ванредним ситуацијама на спровођењу утврђених задатака и
* Руковођење и координисање на спровођењу мера и задатака цивилне заштите.

 Рок: у току календарске године

3. Информисање Штаба о реализацији задатака и израда извештаја и анализа о:

* Предузимању превентивних и других мера одбране од поплава, пожара, града и др,
* Праћењу опасности, информисање и обавештавање становништва о опасностима, ризицима који угрожавају становништво, материјална добра и животну средину, и предузетим превентивним мерама за смањење ризика од елементарних непогода и других несрећа,
* Активностима у вези довођења система за јавно узбуњивање у функцију и стања система осматрања, раног упозоравања, обавештавања и узбуњивања, из надлежности општине,
* Стању, управљању, евиденцији и проблематици заклона (склоништа) на подручју општине Ћићевац и
* Обуци Штаба, јединица, повереника и активности стручно оперативних тимова Штаба

 Рок: Током године у зависности од опасности које угрожавају општину.

4. Анализа стања и организације заштите и спасавања на подручју општине Ћићевац у 2018. години и предлагање мера за унапређење стања заштите и спасавања.

 Рок: 4. квартал

II

ОПЕРАТИВНИ ДЕО ГОДИШЊЕГ ПЛАНА

|  |  |  |  |  |  |
| --- | --- | --- | --- | --- | --- |
| Р.Б | САДРЖАЈ РАДА - АКТИВНОСТ | НОСИЛАЦАКТИВНОСТИ | САРАЂУЈЕ | РОК | НАПОМЕНА |
| 1 | 2 | 3 | 4 | 5 | 6 |
| 1. | Разматрање организације, опремања и обучавања јединица цивилне заштите опште намене и оспособљених правних лица за заштиту и спасавање. | Општински штаб за ванредне ситуације | Руководиоци предузећа, служби и др. правна лица | у току календарске године |  |
| 2. | Ангажује оспособљена правна лица од значаја за заштиту и спасавање на територији општине, ако за тим постоји потреба  | - « - | Сектор за ванредне ситуације у Крушевцу | у току календарске године,у зависности од потребе |  |
| 3. | Измене и допуне Закључака о образовању помоћних стручно-оперативних тимова за специфичне задатке заштите и спасавања | - « - | - « - | у току календарске године |  |
| 4. | Доношење Закључака о изради нове Процене угрожености и Плана заштите и спасавања, разматрање и давање мишљења на Предлог процене угрожености и Предлог плана заштите и спасавања у ванредним ситуацијама | - « - | - « - |  у току календарске године |  |
| 5. | Разматрање Извештаја о функционисању система одбране од града, на подручју општине | - « - | - « - | 1. квартал
 |  |
| 6. | Актуелна питања која се односе на предузимање превентивних и других мера у реализацији задатака цивилне заштите (снабдевање и квалитет пијаће воде, о спроведеним мерама заштите стрних усева, и др.) | - « - | ЈКСП „Развитак“,Ватрогасна служба и др | 1. квартал и у току календарске године ако постоји п

када постоји потреба |  |
| 7. | Праћење опасности, информисање и обавештавање становништва о опасностима, ризицима који угрожавају становништво, материјална добра и животну средину, и предузимање превентивних и оперативних мера за смањење ризика од елементарних непогода и других несрећа током године | - « - | Сектор за ванредне ситуације у Крушевцу | Стални задатак( у зависности од опасности којеугрожавају општину) |  |

|  |  |  |  |  |  |
| --- | --- | --- | --- | --- | --- |
|  |  |  |  |  |  |
| 8. | Разматрање Извештаја о стању и довођењу система за јавно узбуњивање (сирена) у функцију | - « - | - « - | 2. квартал  |  |
| 9. | Разматрање Извештаја о предузимању превентивних мера у области одбране од поплава из надлежности општине | - « - | Сектор за ВС Крушевац инадлежно ЈВП  | 2. квартал(у случају поплава -одмах) |  |
| 10. | Анализа стања и организације заштите и спасавања на подручју општине у 2017. години и предлагање мера за унапређење стања заштите и спасавања | - « - | Сектор за ванредне ситуације у Крушевцу | 3. квартал |  |
| 11. | Активности на попуни људством јединица цивилне заштите опште намене у општини Ћићевац | - « - | - « - | 3. квартал |  |
| 12. | Разматрање Информације о свим видовима обучавања субјеката из области заштите и спасавања у општини | - « - | - « - | 4. квартал |  |
| 13. | Разматрање Извештаја о раду стручно-оперативних тимова за извршавање специфичних задатака заштите и спасавања (образованих за потребе Штаба) | - начелник Штаба,-надлежна орг. јединица | -са члановима Штаба | 4. квартал |  |
| 14. | Разматрање Извештаја о опасним материјама, које су ускладиштене или се налазе у промету на подручју општине | Општински штаб за ванредне ситуације | Сектор за ванредне ситуације у Крушевцу | у току календарске године |  |
| 15. | Израда Годишњег извештаја о раду Општинског штаба за ванредне ситуације општине Ћићевац за 2018. годину | Општински штаб за ванредне ситуације | Сектор за ванредне ситуације у Крушевцу | 4. квартал | УсвајаСкупштина општине |
| 16. | Израда Предлога годишњег плана рада Општинског штаба за ванредне ситуације за 2019.годину | - « - | - « - | 4. квартал | Разматра Скупштина оппштине |
|  |

СКУПШТИНА ОПШТИНЕ ЋИЋЕВАЦ

Бр. 217-16/18-06 од 17.8.2018. године

 ПРЕДСЕДНИК

 Славољуб Симић, с.р.

**АКТИ**

**ПРЕДСЕДНИКА ОПШТИНЕ И ОПШТИНСКОГ ВЕЋА**

88.

На основу члана 62. Статута општине Ћићевац (''Сл. лист општине Ћићевац'', бр. 17/13- пречишћен текст, 22/13 и 10/15) и члана 29.- 31. и члана 38. Oдлуке о социјалној заштити општине Ћићевац (''Сл. лист општине Ћићевац'', бр. 17/17 и 22/17), Општинско веће општине Ћићевац, на 121. седници одржаној 14.08.2018. године, донело је

ПРАВИЛНИК

О УСЛОВИМА ОБЕЗБЕЂИВАЊА И ПРУЖАЊА УСЛУГЕ ЛИЧНИ ПРАТИЛАЦ ДЕТЕТА

Члан 1.

Овим Правилником утврђују се услови обезбеђивања и пружања услуге лични пратилац детета.

Члан 2.

Сврха ангажовања личног пратиоца је пружање детету одговарајуће индивидуалне практичне подршке ради укључивања у редовно школовање и активности у заједници, ради успостављања што већег нивоа самосталности.

Члан 3.

Услугу могу користити деца која:

* припадају категорији деце са инвалидитетом односно са сметњама у развоју, а која имају потребу за подршком у задовољавању основних потреба свакодневног живота и то у области кретања, одржавања личне хигијене, храњења, облачења и комуникације са другима, под условом да су укључена у васпитно-образовну установу, односно школу и то до краја редовног школовања, укључујући завршетак средње школе;
* имају пребивалиште/боравиште на подручју општине Ћићевац,
* искажу вољу за коришћењем услуга, на начин који одговара узрасту и могућностима детета (у име лица које се налази под старатељском заштитом, старатељ мора исказати вољу за коришћењем услуга),
* чији родитељи или старатељи учествују у суфинансирању трошкова услуга уколико се то предвиди Правилником о утврђивању критеријума за учешће у цени услуге којим општина Ћићевац регулише то питање.

Члан 4.

Услуга на подручју општине Ћићевац пружа се у складу са националном регулативом уз примену свих елемената прописаних Правилником о ближим условима и стандардима за пружање услуга социјалне заштите (''Сл. гласник РС'', бр. 42/13).

Члан 5.

Пружалац услуге, односно реализатор програмских активности, има најмање једног стручног радника.

Непосредну услугу личног пратиоца пружа сарадник- лични пратилац детета.

Стручни радник и сарадник- лични пратилац имају завршену обуку по акредитованом програму за пружање услуге личног пратиоца.

Сарадник- лични пратилац не може бити члан породичног домаћинства у коме живи корисник, сродник у правој линији, као ни брат и сестра, односно брат и сестра по оцу или мајци корисника.

Члан 6.

Обезбеђивање лиценциране организације социјалне заштите која ће пружати услугу, врши се у складу са законима и прописима Републике Србије.

Члан 7.

Организација социјалне заштите је дужна да обезбеди услуге за уговорени број корисника са општином Ћићевац.

Члан 8.

Центар за социјални рад одлучује о коришћењу услуге, применом одредаба закона којим се уређује општи управни поступак и упућује корисника на коришћење услуге коју је обезбедила општина Ћићевац.

Центар за социјални рад на основу поднетог захтева странке, законског заступника или старатеља, доноси Решење о признавању права на коришћење услуге, применом одредаба Закона о социјалној заштити, Закона о општем управном поступку, Одлуке о социјалној заштити општине Ћићевац, овог правилника, Правилником о утврђивању критеријума за учешће у цени услуге и Мишљења интерресорне комисије.

Члан 9.

Против решења којим се одбија захтев за коришћење услуге из претходног члана може се изјавити жалба у року од 15 дана.

Жалба из става 1. овог члана изјављује се Општинском већу општине Ћићевац.

Одлука о жалби из става 1. овог члана доноси се у року од 30 дана.

Члан 10.

Ако овлашћени пружалац услуге одбије да кориснику пружи услугу, дужан је да о томе одмах, писменим путем, обавести Центар за социјални рад и корисника и да за то наведе разлоге.

Поводом обавештења из става 1. овог члана корисник, у року од осам дана од пријема тог обавештења, може упутити притужбу Центру за социјални рад.

О одбијању пружања услуге Центар за социјални рад одмах обавештава надлежни орган општине Ћићевац и инспекцију социјалне заштите.

Члан 11.

Организација социјалне заштите- пружалац услуга обавезан је да врши наплату сходно општинским актима којима се дефинише цена услуге и према утврђеном нивоу суфинансирања корисника у цени услуге.

Члан 12.

Организација социјалне заштите- пружалац услуга дужна је да општину Ћићевац извештава писаним путем месечно/квартално/годишње о пруженим услугама и наплати суфинансирања од стране корисника.

Члан 13.

Правилник се доставља Центру за социјални рад, одабраном пружаоцу услуге, Одсеку за друштвене делатности, Одсеку за буџет и финансије и архиви.

Члан 14.

 Правилник ступа на снагу осмог дана од дана објављивања у ''Сл. листу општине Ћићевац''.

ОПШТИНСКО ВЕЋЕ ОПШТИНЕ ЋИЋЕВАЦ

Бр. 560-16/18-02 од 14.8.2018. године

 ПРЕДСЕДНИК

 Златан Кркић, с.р.

89.

На основу члана 44. Закона о локалној самоуправи став 1. тачка 5 („Сл. гласник РС“, бр. 129/07, 83/14-др. закон, 101/16-др. закон и 47/18), члана 59. став 1. тачка 13 Статута општине Ћићевац („Сл. лист општине Ћићевац“, бр. 17/13-пречишћен текст, 22/13 и 10/15) и члана 4. Одлуке о приступању изради Локалног плана управљања отпадом на територији општине Ћићевац („Сл. лист општине Ћићевац“, бр. 1/18), Председник општине Ћићевац доноси

Р Е Ш Е Њ Е

О ИЗМЕНИ РЕШЕЊА О ОБРАЗОВАЊУ РАДНЕ ГРУПЕ ЗА ИЗРАДУ

ЛОКАЛНОГ ПЛАНА УПРАВЉАЊА ОТПАДОМ

1. Овим решењем се разрешавају Стефан Радојковић, председник радне групе и Сашка Пероска, заменик председника радне групе.
2. Овим решењем именује се Сашка Пероска за председника радне групе.
3. Решење ступа на снагу даном доношења и објавиће се у ,,Сл.лист општине Ћићевац“.
4. Решење доставити: Одсеку за буџет, финансије, јавне набавке и комунално-инспекцијске послове и архиви.

ПЕДСЕДНИК ОПШТИНЕ ЋИЋЕВАЦ

Бр. 501-3/18-04 од 1.8.2018. године

 ПРЕДСЕДНИК

 Златан Кркић, с.р.

90.

На основу члана 44. Закона о локалној самоуправи став 1. тачка 5 („Сл. гласник РС“, бр. 129/07, 83/14-др. закон, 101/16-др. закон и 47/18), члана 59. став 1. тачка 13 Статута општине Ћићевац („Сл. лист општине Ћићевац“, бр. 17/13-пречишћен текст, 22/13 и 10/15) и члана 4. Одлуке о приступању изради Локалног плана управљања отпадом на територији општине Ћићевац („Сл. лист општине Ћићевац“, бр. 1/18), Председник општине Ћићевац доноси

Р Е Ш Е Њ Е

О ИЗМЕНИ РЕШЕЊА О ОБРАЗОВАЊУ РАДНЕ ГРУПЕ ЗА ИЗРАДУ

ЛОКАЛНОГ ПЛАНА УПРАВЉАЊА ОТПАДОМ

1. Овим решењем се разрешава Никола Јовановић, члан радне групе.
2. Решење ступа на снагу даном доношења и објавиће се у ,,Сл.лист општине Ћићевац“.
3. Решење доставити: Одсеку за буџет, финансије, јавне набавке и комунално-инспекцијске послове и архиви.

ПЕДСЕДНИК ОПШТИНЕ ЋИЋЕВАЦ

Бр. 501-3/18-04 од 6.8.2018. године

 ПРЕДСЕДНИК

 Златан Кркић, с.р.

91.

На основу члана 44. став 1. и тачка 5 Закона о локалној самоуправи („Сл. гласник РС“, бр. 129/07, 83/14-др.закон, 101/16-др.закон и 47/18) и члана 59. став 1. тачка 13 Статута општине Ћићевац („Сл. лист општине Ћићевац“, бр. 17/13-пречишћен текст, 22/13 и 10/15), Председник општине Ћићевац доноси

РЕШЕЊЕ

О ИЗМЕНИ РЕШЕЊА О ОБРАЗОВАЊУ ОПШТИНСКЕ КОМИСИЈЕ ЗА ПРОЦЕНУ ШТЕТЕ ОД ЕЛЕМЕНТАРНИХ И ДРУГИХ НЕПОГОДА

1. У Решењу о образовању Комисије за процену штете од елементарних и других непогода бр. 217-5/18-02 од 24.4.2018. године, у члану 1.
* Именује се Драгана Петровић из Сталаћа, за члана Комисије.
1. Ово решење доставити Одсеку за буџет, финансије, јавне набавке и комунално-инспекцијске послове.
2. Решење ступа на снагу даном доношења.
3. Ово решење објавити у „Сл. листу општине Ћићевац“.

ПРЕДСЕДНИК ОПШТИНЕ ЋИЋЕВАЦ

Бр. 217-5/18-02 од 2.7.2018. године

 ПРЕДСЕДНИК

 Златан Кркић, с.р.

92.

 На основу члана 46. став 1. тачка 1 Закона о локалној самоуправи („Сл. гласник РС“, бр.129/07, 83/14- др. закон, 101/16- др. закон и 47/18) и члана 62. став 1. Статута општине Ћићевац („Сл. лист оптине Ћићевац“, бр. 17/13- пречишћен текст, 22/13 и 10/15), ОПШТИНСКО ВЕЋЕ ОПШТИНЕ ЋИЋЕВАЦ, на 121. седници, одржаној 14.08.2018.године, разматрало је пословање Спортског центра Ћићевац и Спортског центра Сталаћ- Град Сталаћ и донело

ЗАКЉУЧАК

1. У циљу смањења трошкова пословања наведених установа покренути иницијативу за статусну промену припајања Спортског центра Сталаћ- Град Сталаћ и Спортског центра Ћићевац.
2. Предлаже се Управним одборима ових установа да покрену иницијативу за статусну промену- припајања.
3. У поступку статусне промене Спортски центар Сталаћ- Град Сталаћ као друштво преносилац припојио би се Спортском центру Ћићевац као друштву стицаоцу.
4. На седници Управних одбора друштва преносиоца и друштва стицаоца донети Закључак о покретању иницијативе за статусну промену припајања у смислу тачке 3. овог закључка.
5. Закључак о покретању иницијативе за статусну промену припајања доставити Скупштини општине ради давања претходне сагласности на статусну промену.
6. Oвај закључак доставити: Управном одбору Спортског центра Сталаћ и Управном одбору Спортског центра Сталаћ- Град Сталаћ.
7. Закључак ступа на снагу осмог дана од дана објављивања у „Сл. листу општине Ћићевац“.

ОПШТИНСКО ВЕЋЕ ОПШТИНЕ ЋИЋЕВАЦ

Бр. 023-41/18-02 од 14.8.2018. године

 ПРЕДСЕДНИК

 Златан Кркић, с.р.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**С А Д Р Ж А Ј**

Страна

1. Одлука о приступању доношења Статута општине Ћићевац............................................ 1
2. Одлука о доношењу Локалног антикорупцијског плана општине Ћићевац за период

2018-2020. године.................................................................................................................... 2

1. Одлука о преносу права коришћења непокретности у јавној својини ПУ „Чаролија“

Ћићевац.................................................................................................................................... 2

1. Одлука о финансијској подршци породици са децом на територији општине Ћићевац 3
2. Одлука о измени Одлуке о социјалној заштити општине Ћићевац.................................. 7
3. Одлука о усвајању Годишњег програма заштите, уређења и коришћења

пољопривредног земљишта за 2018. годину на територији општине Ћићевац.............. 7

1. Решење о утврђивању већег броја деце од броја који се уписује у васпитну групу....... 8
2. Решење о престанку мандата в.д. директора ЈКСП „Развитак“ Ћићевац........................ 8
3. Решење о именовању директора ЈКСП „Развитак“ Ћићевац............................................ 8
4. Решење о престанку мандата директора „Спортског центра“ Сталаћ-Град Сталаћ....... 9
5. Решење о именовању в.д. директора „Спортског центра“ Сталаћ-Град Сталаћ............. 9
6. Решење о давању сагласности на Програм о другој допуни Програма пословања

ЈП „Путеви Ћићевац“ за 2018. годину................................................................................. 10

1. Годишњи извештај о раду Општинског штаба за ванредне ситуације за 2017. годину. 10
2. Годишњи план рада Општинског штаба за ванредне ситуације општине Ћићевац за

2018. годину............................................................................................................................ 11

**АКТИ**

**ПРЕДСЕДНИКА ОПШТИНЕ И ОПШТИНСКОГ ВЕЋА**

88. Правилник о условима обезбеђивања и пружања услуге лични пратилац детета.......... 13

89. Решење о измени Решења о образовању Радне групе за израду ЛПУО............................ 15

90. Решење о измени Решења о образовању Радне групе за израду ЛПУО............................ 15

91. Решење о измени Решења о образовању Општинске комисије за процену штете од

 елементарних и других непогода.......................................................................................... 15

92. Закључак о покретању поступка статусне промене припајања спортских установа...... 16

|  |
| --- |
| ПРЕТПЛАТИТЕ СЕ НА СЛУЖБЕНИ ЛИСТОПШТИНЕ ЋИЋЕВАЦ ЗА 2018. ГОДИНУГодишња претплата износи 2.000,00 динараНаруџбе слати на Општинску управуУПЛАТУ ВРШИТИ НА РАЧУН 840-742351843-94ОПШТИНСКА УПРАВА ОПШТИНЕ ЋИЋЕВАЦ |

Издавач: Општинска управа општине Ћићевац, Карађорђева 106

Одговорни уредник: Драгана Јеремић, тел. 037/811-260